wickkiey/tamil-wikipedia-chunked huggingface dataset:
# மழை

## மழைக்காடுகள்

மழைக்காடுகள் என்பது அதிக மழை வளத்தால் செழித்து இருக்கும் காடுகள் ஆகும். பொதுவாக ஆண்டு மழை பொழிவானது 1750 மில்லி மீட்டருக்கும், 2000 மிமீ க்கும் இடையில் உள்ள காடுகளே இன்றைய அற்வியலில் மழைக்காடுகள் என்னும் வரைவிலக்கணத்துக்குள் அடங்குகின்றன.  
உலகிலுள்ள விலங்குகள், தாவரங்களில் 40% லிருந்து 75% வரை மழைக்காடுகளில் வாழ்பவைகளாக உள்ளன. பெருமளவான மருத்துவக் குணம் கொண்ட இயற்கைப் பொருட்கள் காணப்படுவதால், ஈரவலய மழைக்காடுகள், உலகின் மிகப் பெரிய மருந்துச் சாலைகளாகக் கருதப்படுகின்றன. உலக ஆக்சிஜன் உருவாக்கத்தில் 28% மழைக்காடுகளில் வளரும் மரங்களால் உற்பத்தி செய்யப்படுவதாகும்.
# மழை

## உலகின் அதிக மழைப்பொழிவு இடங்கள்

இந்தியாவின், மேகாலயா மாநிலத்தின் தலைநகரான சில்லாங் அருகே கிழக்கு இமாலய மலைச்சரிவில் அமைந்திருக்கும் சிரபுஞ்சி பூமியின் அதிக மழைப்பொழிவுள்ள இடமாக உறுதிப்படுத்தப்பட்டுள்ளது. இங்கு சராசரி ஆண்டு மழைப்பொழிவு 11,430 மி.மீ (450 அங்குலம்) ஆகும். 1961 ஒற்றை ஆண்டில் மட்டும் சிரபுஞ்சியில் 22,987 மி.மீ. (905.0 அங்குலம்) என்ற உச்சபட்ட மழைபொழிவு பதிவாகியுள்ளது.இந்தியாவின் மேகலாயா மாநிலத்தின் மௌசின்ரம் என்ற இடத்தின் 38 ஆண்டுகளின் சராசரி மழைப்பொழிவு 11,873 மி.மீ (467 அங்குலம்) ஆகும். ஆஸ்திரேலியாவின் வடகிழக்குப் பகுதியிலுள்ள *மவுன்ட் பெல்லிடன் கெர்* என்ற இடத்தில் வருட சராசரி மழைப்பொழிவு 8,000 மி.மீ ஆகும். இந்த இடத்தில் 2000 ம் ஆண்டில் மட்டும் 12,200 மி.மீ மழை பொழிந்துள்ளதாக பதிவுசெய்யப்பட்டுள்ளது. ஹவாய் தீவுகளின் கவுஆய் தீவிலுள்ள *மவுன்ட் வொய் அலே-அலே* யின் 32 வருடங்களின் சராசரி மழைப்பொழிவு 12,000 மி,மீ (460 அங்குலம்) 1982 ஆம் ஆண்டில் அதிகபட்சமாக 17,340 மி.மீ மழைப்பொழிவு பதிவாகியுள்ளது.  
| கண்டம் | உச்சபட்ச சராசரி | இடம் | உயரம் | பதிவு வருடங்கள் |
| --- | --- | --- | --- | --- |
| &nbsp;தென் அமெரிக்கா&nbsp; | &nbsp; | &nbsp;லொரோ, கொலம்பியா (estimated)&nbsp; | &nbsp; | &nbsp;29&nbsp; |
| &nbsp;ஆசியா&nbsp; | &nbsp; | &nbsp;மௌசின்ரம், இந்தியா&nbsp; | &nbsp; | &nbsp;39&nbsp; |
| &nbsp;ஓசியானா&nbsp; | &nbsp; | &nbsp;அமெரிக்காவின் ஹவாய் தீவுகளின் ''மவுன்ட் வொய் அலே-அலே &nbsp; | &nbsp; | &nbsp;30&nbsp; |
| &nbsp;ஆப்ரிக்கா&nbsp; | &nbsp; | &nbsp;டெபுன்ட்ச்சா கேமரூன் &nbsp; | &nbsp; | &nbsp;32&nbsp; |
| &nbsp;தென் அமெரிக்கா &nbsp; | &nbsp; | &nbsp;குயிப்டோ, கொலம்பியா &nbsp; | &nbsp; | &nbsp;16&nbsp; |
| &nbsp;ஆஸ்திரேலியா&nbsp; | &nbsp; | &nbsp;மவுண்ட் பெல்லிடன் கெர், குயின்ஸ்லாந்து&nbsp; | &nbsp; | &nbsp;9&nbsp; |
| &nbsp;வட அமெரிக்கா&nbsp; | &nbsp; | &nbsp;ஹென்டர்சன் ஏரி ,பிரித்தானிய கொலம்பியா &nbsp; | &nbsp; | &nbsp;14&nbsp; |
| &nbsp;ஐரோப்பா&nbsp; | &nbsp; | &nbsp;Crkvice,மான்டிநீக்ரோ &nbsp; | &nbsp; | &nbsp;22&nbsp; |
| **Source** (without conversions): *வெப்பநிலை மற்றும் மழைக்காடுகளின் உலகளாவிய அளவிலான அளவுகள்*, தேசிய காலநிலை தரவு மையம், ஆகத்து 9, 2004. | } |  |  |  |  
| கண்டம் | இடம் | உச்சபட்ச மழைப்பொழிவு |
| --- | --- | --- |
# பீட்டர் சிமித்

**பீட்டர் சிமித்** (*Peter Smith*, பிறப்பு: அக்டோபர் 30 1908, இறப்பு: ஆகத்து 4 1967), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 465 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1947 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பட்டாசு

**பட்டாசு ** (firecracker, cracker, banger) என்பது சிறிய அளவில் கொண்டாட்டங்களை அறிவிக்கும் பொருட்டு வெடிக்கப்படும் வெடிகளாகும். இவை ஒளி தருவதைவிட பெரும் ஒலியை உண்டாக்குவதை முதன்மை நோக்கமாகக் கொண்டுள்ளன. வெடிப்பொருளை காகிதச் சுருள்களில் சுற்றி திரியுடன் இவை தயாரிக்கப்படுகின்றன. எத்தனை அழுத்தமாக இவை சுற்றப்பட்டுள்ளனவோ அத்தனை கூடுதலாக ஒலி எழுப்பும். பட்டாசுகளும் மத்தாப்புகளும் சீனாவில் தோன்றியவை ஆகும். இவற்றைக் கொண்டு விரிவாக திட்டமிடப்படும் வாண வேடிக்கைகளும் அவர்களது கண்டுபிடிப்பே. இந்தியாவில் பட்டாசு உற்பத்தி செய்யும் தொழில் தமிழ்நாட்டிலுள்ள சிவகாசி நகரில் அதிக அளவிலுள்ளது.
# பட்டாசு

## வரலாறு

சீனாவில் சமையலின் போது பயன்பட்ட உப்பு (பொட்டாசியம் நைட்ரேட் சேர்மம்) நெருப்பில் தவறி விழுந்துள்ளது. அப்போது எழுந்த திடீர் தீச்சுவாளைதான் பட்டாசிற்கு தேவையான கரித்தூளை கண்டறிய உதவியது. துவக்கத்தில் தீச்சுவாளையை உருவாக்க கரியும் கந்தகமும் பயன்பட்டுள்ளது. இந்த கலவையை மூங்கில் குழாயில் அடைத்து வைத்து பட்டாசாகப் பயன்படுத்தியுள்ளனர். இந்த தற்செயலான கண்டு பிடிப்பு 2000 ஆயிரம் ஆண்டுகளுக்கு முன்னரே நிகழ்ந்துள்ளது. நன்கு வெடிக்கும் பட்டாசுகள் சாங் பேரரசர் காலத்தில் (960-1279) லிடியான் என்னும் துறவியினால் உருவாக்கப்பட்டது. இவர் லியு யாங் நகரின் அருகில் வாழ்ந்துவந்தார். புத்தாண்டு கொண்டாட்டத்தின்போது மூங்கிலில் கரித்தூள் அடைத்த இந்த பட்டாசுகள் தீய சக்திகளை அப்புறப்படுத்த வெடிக்கப்பட்டன. இந்த பழங்கால பட்டாசில் சத்தம் மட்டுமே வந்தது. சீனாவில் பட்டாசு குறித்த ஆவணம் 7ஆம் நூற்றாண்டில் உருவாக்கப்பட்டுள்ளது. பட்டாசு என்பதைக் குறிப்பிடும் பயர் ஒர்க் என்பதன் மூலம் சப்பானிய சொல்லான ஹனாபி என்பது. இதன் பொருள் நெருப்பு மலர் ஆகும். உலகில் மிகுதியாக பட்டாசு தயாரிக்கும் நாடு சீனா உலக பட்டாசுகளில் 90 விழுக்காடு சீனாவில் தயாரிக்கப்படுகிறது. ஸ்பெயினில் பெரும்பாலோனோர் பட்டாசு தயாரிப்பில் ஈடுபடுகின்றனர்
# பட்டாசு

## பட்டாசுகளின் பரவல்

சீனர்கள் மூங்கில்களையும், மரத்துண்டுகளையும், வெடி மருந்தையும் கொண்டு வானில் சீரிப்பாய்ந்து சென்று வெடித்த வாணங்களை உருவாக்கினர். 1279இல் சீனாவில் ஊடுருவிய மங்கோலியர்கள் இந்த தொழிர் நுட்பத்தை கற்றுக் கொண்டனர்.சீனாவுக்கு வந்துசென்ற ஆராய்ச்சியாளர்கள் இதை அறிந்துகொண்டு தங்கள் நாடுகளில் பரப்பினார்கள். 7ஆம் நூற்றாண்டில் அரேபியர்கள் ராக்கெட்டுகளை சீன அம்புகள் என்றை குறிப்பிட்டுள்ளனர். 1240ஆம் ஆண்டில் அரேபியர்கள் வெடிமருந்துகள் குறித்து அறிய முயன்றுள்ளனர்.ஹசன் அல் ரம்மா என்பவர் சீனர்களிடமிருந்து வெடிமருந்துகள் பற்றிய தொழில் நுட்பத்தை அறிந்துகொண்டு பட்டாசுகள் குறித்து எழுதியுள்ளார். இத்தாலிய பயனி மார்கோகோலோ இந்த தொழில் நுட்பத்தை ஐரோப்பாவுக்கு கொண்டுசென்றார் என்றும், சிலுவைப் போர்களைத் தொடர்ந்து 1300களில் ஐரோப்பாவில் பட்டாசுகள் அறிமுகமாயின என்றும் தகவல்கள் தெரிவிக்கின்றன.
# பட்டாசு

## பட்டாசுகளின் வளர்ச்சி

1400-களில் இத்தாலியின் ஃப்ளோரன்ஸ் நகரில் பட்டாசு உற்பத்தி துவங்கியது.பிரெஞ்சு பொறியியளாளரான அமேதி பிரென்சுவாஃபிரெசியர் எழுதிய டிரீட்ஸ் ஆன் ஃபயர் ஒர்க்ஸ் என்னும் புத்தகம் 1706 இல் வெளியிடப்பட்டது. அதன்பின் பட்டாசு தயாரிப்பவர்கள் இந்த புத்தகத்தை பின்பற்றியே தயாரித்தனர். தற்போது நாம் பயன்படுத்தும் வண்ணமயமான பட்டாசுகள் தயாரிப்பு 1830இல் துவங்கியது. பல வேதிப் பொருட்களை பயன்படுத்தி இத்தாலியர்கள் வண்ணமயமான பட்டாசுகளை தயாரித்தனர். ஏப்ரல் 18 ஐ பட்டாசு கண்டுபிடிக்கப்பட்ட நாளாக சீனாவில் கொண்டாடப்படுகிறது.
# பட்டாசு

## சிவகாசி பட்டாசுகள்

1922இல் கல்கத்தாவில் சப்பானை சேர்ந்த சிலர் தீப்பெட்டித் தொழிலில் ஈடுபட்டு வந்தனர். அப்போது இந்தியாவிலேயே கல்கத்தாவில் மட்டுமே தீப்பெட்டி தயாரிப்பு தொழில் நடைபெற்று வந்தது. அப்போது சிவகாசியிலிருந்து பி. ஐயன், ஏ. சண்முகம் ஆகியோர் தீப்பெட்டி தொழிலை கற்றுக்கொள்ள கல்கத்தாவுக்கு அனுப்பப்பட்டனர். பின்னர் இவர்கள் சிவகாசி திரும்பி 1928இல் தீப்பெட்டி தொழிற்சாலையை உருவாக்கினர். அதன் பின்னரே சிவகாசியில் பட்டாசு உற்பத்தி தொடங்கியது. இந்தியாவில் 90 விழுக்காடு பட்டாசு தயாரிப்பு சிவகாசியில் மேற்கொள்ளப்படுகிறது.,
# ரொபின் சிமித்

**ரொபின் சிமித்** (*Robin Smith *, பிறப்பு: செப்டம்பர் 13 1963 ), இங்கிலாந்து அணியின் துடுப்பாட்டக்காரர். இவர் 62 தேர்வுத் துடுப்பாட்டப் போட்டிகளிலும் , 71 ஒருநாள் பன்னாட்டுத் துடுப்பாட்டப் போட்டிகளிலும் 426 முதல்தர துடுப்பாட்டப் போட்டிகளிலும், 443 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1988 - 1999 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
en:Tiger Smith
mr:टायगर स्मिथ
# டைகர் சிமித்

**டைகர் சிமித்** (*Tiger Smith*, பிறப்பு: பிப்ரவரி 6 1886, இறப்பு: ஆகத்து 31 1979), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும் , 496 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1913 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெரால்ட் சிமித்ஸன்

**ஜெரால்ட் சிமித்ஸன்** (*Gerald Smithson*, பிறப்பு: நவம்பர் 1 1926, இறப்பு: செப்டம்பர் 6 1970), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 200 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# குறும்பர்

**<><font size="+1">குறும்பர்</font></>**  
| வகைப்படுத்தல்: | குறும்ப இடையர், குறும்பர், குறும்ப கவுண்டர், குறுபா, குறுமர் |  |
| --- | --- | --- |
| - | குறிப்பிடத்தக்க மக்கள்தொகை: | வட இந்தியா, மேற்கு இந்தியா, தென்னிந்தியா மற்றும் மத்திய இந்தியா |
| மொழி | தமிழ், தெலுங்கு மற்றும் கன்னடம் |  |
| சமயம் | இந்து | } |
**குறும்பர்** (*Kurumbar*) எனப்படுவோர் தென்னிந்தியாவில் வாழுகின்ற ஓர் இனக்குழுவினர் ஆவர். இவர்கள் ஆடு மேய்ப்பவர்களாக உள்ளனர். இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்களை **குறும்ப இடையர்**, **குறுபாரு**, **குறும்ப கவுண்டர்** போன்ற பெயர்களாலும் அழைக்கப்படுகின்றனர்.  
குறும்பு என்றால் காடு என்று பொருள். காடும் காடு சார்ந்த பகுதியில் வாழ்ந்த முல்லை நில மக்களான இவர்கள், மேற்கு தொடர்ச்சி மலை வழியாக ஆந்திரா, கருநாடகா மற்றும் பல மாநிலங்களில் பரவி வாழ்கின்றனர். இவர்கள் பல பெயர்களில் அறியப்பட்டாலும், அவை ஒரே பொருளைக் குறிப்பவை. இவர்களது கடவுளாக வீரபத்திரரை (பீரா தேவரு) வழிபடுகின்றனர். தங்களது தலையில் தேங்காய் உடைத்து கடவுளை வழிபடுகின்றனர். இவர்களது சாதிப்பெயர்கள் *குறும்ப இடையர் கவுண்டர்*, *கௌடர்*, *ஹெக்கடே*, *நாயக்கர்* என்பன ஆகும். இந்தியாவின் பிற பகுதிகளில் இவர்கள் *தங்கர்* என அறியப்படுகின்றனர்.
# அன்றூ மைக்கல் சிமித்

**அன்றூ மைக்கல் சிமித்** (*Andrew Michael Smith*, பிறப்பு: அக்டோபர் 1 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும் , 157 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1997 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் சினோ

**ஜோன் சினோ** (*John Snow *, பிறப்பு: அக்டோபர் 13 1941), இங்கிலாந்து அணியின் துடுப்பாட்டக்காரர். இவர் 49 தேர்வுத் துடுப்பாட்டப் போட்டிகளிலும் , ஒன்பது ஒருநாள் பன்னாட்டுத் துடுப்பாட்டப் போட்டிகளிலும் 346 முதல்தர துடுப்பாட்டப் போட்டிகளிலும், 182 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 - 1976 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
சிறந்த களத் தடுப்பாட்ட வீரராக இருந்தார். மேலும் மித வேகத்தில் பந்துவீசினார். இவரின் பந்துவீச்சினைக் கையாளுவது மட்டையாளர்களுக்கு எளிமயானதாக இல்லை. இவர் எவ்வாறு பந்துவீச்ச வேண்டும் என்பதில் தனக்கான ஒரு திட்டத்தினை வைத்திருந்தார். மேலும் சசெக்ஸ் மற்றும் இங்கிலாந்துத் துடுப்பாட்ட அணிகளுக்காக இவர் விளையாடிய போது விரைவு வீச்சாளராக பரவலாக அறியப்பட்டார். 1977-79ல் கெர்ரி பாக்கரின் உலகத் தொடர் துடுப்பாட்டத்தில் விளையாடுவதற்கான இவரது முடிவு, சசெக்ஸ் மற்றும் லார்ட்ஸில் உள்ள துடுப்பாட்ட அதிகாரிகளிடம் இவர் கொண்டிருந்த வெறுப்பு இவரது சுயசரிதை *கிரிக்கெட் ரெபெல் என்பதில்* சுருக்கமாகக் கூறப்பட்டது.
# ஜோன் சினோ

## ஆரம்பகால வாழ்க்கை

எல்ம்லி கோட்டை கிராமத்தில் வொர்செஸ்டர் மறைமாவட்டத்தில் வசித்து வந்த ஸ்காட்டிஷ் விகாரின் மகனாக பீப்பிள்ஸ்டனில் இவர் பிறந்தார். இவர் பிறந்தபோது, துடுப்பாட்ட பயிற்சியாளரான இவரது தாத்தா ஸ்காட்லாந்தில் தனது தந்தையை அழைத்து , "ஓர் இளம் துடுப்பாட்ட வீரர் பிறந்துள்ளான்!" எனத் தெரிவித்துள்ளார்.இவர் குழந்தையாக இருந்தபோது மென்று விளையாடுவதற்காக ஒரு துடுப்பாட்ட மட்டையினை வழங்கினார். இவர் தனது தந்தை, தாய், தாத்தா மற்றும் மூன்று சகோதரிகளுடன் விகாரேஜில் உள்ள மூன்று ஏக்கர் மைதானத்தில் விளையாடினார், பின்னர் கிராம போட்டிகளிலும் விளையாடி துடுப்பாட்டத்தினைக் கற்றுக்கொண்டார். மேலும் இவர் விறகுகளுக்காக மரங்களை வெட்டுவது, வேகப்பந்து வீச்சுக்குத் தேவையான தசைகளுக்கு சிறந்த உடற்பயிற்சிகளைச் செய்தார். ( ஃபிராங்க் டைசன் ஒரு காலத்தில் மரம் வெட்டியவர்). *கிறைஸ்ட் ஹாஸ்பிட்டலில்* முதன்முதலில் கல்வி கற்ற இவர், தனது தந்தை அருகிலுள்ள பொக்னர் ரெஜிஸில் விகாராக மாறுவதற்கு ஓராண்டு முன்பு இவர் சிறுவர்களுக்கான சிச்செஸ்டர் உயர்நிலைப் பள்ளிக்குச் சென்றார், அங்கு வார்விக்ஷயர் மட்டையாளர் லென் பேட்சிடம் பயிற்சி பெற்றார். சசெக்ஸில் வசித்து வந்த இவர், பீட்டர் மே மற்றும் டேவிட் ஷெப்பர்டைப் போலவே போக்னர் கோல்ட்ஸில் சேர்ந்தார், மேலும் அண்டிலிசுவில் விளையாடியபோது ஃபிராங்க் வொரெல் இவர் ஆட்டமிழந்தார்.இவர் சசெக்ஸ் யங் அமெச்சூர்ஸ் மற்றும் ஜூனியர் மார்லெட்ஸுக்காகவும் விளையாடத் தொடங்கினார். துவக்கத்தில் இவர் ஒரு பந்து வீச்சாளரை விட சிறந்த மட்டையாளராக இருந்தார். இவர் தனது பதின்வயது முழுவதும் ரக்பி விளையாடியுள்ளார், ஆனால் 1961 ஆம் ஆண்டில் தனது துடுப்பாட்ட வாழ்க்கையில் கவனம் செலுத்துவதற்காக அந்த விளையாட்டை கைவிட்டார்.
# ஜோன் சினோ

## எம்.ஜே.கே ஸ்மித்தின் கீழ் இங்கிலாந்து 1965

1965 ஆம் ஆண்டின் இரண்டாவது தேர்வுத் துடுப்பாட்டப் போட்டியில் இலார்ட்சு துடுப்பாட்ட அரங்கத்தில் நடைபெற்ற துடுப்பாட்டப் போட்டியில் எம்.ஜே.கே ஸ்மித்தின் கீழ் நியூசிலாந்திற்கு எதிராக ஸ்னோ தனது தேர்வுத் துடுப்பாட்டப் போட்டியில் அறிமுகமானார். இது ஃப்ரெட் ட்ரூமேனின் கடைசி தேர்வு போட்டியாகும். ஸ்னோவின் சசெக்ஸ் அணியின் வீரர்களாக டெட் டெக்ஸ்டர் மற்றும் விக்கெட் கீப்பர் ஜிம் பார்க்ஸ் ஆகியோர் இருந்தனர். ஸ்னோ பந்து வீச வந்தபோது நியூசிலாந்து அணி 28ஓட்டங்களுக்கு 4 இழப்புகளை இழந்திருந்தது. மதிய உணவு இடைவேளைக்கு முன்பாக ஸ்னோ இரண்டு இழப்புகளைக் கைப்பற்றினார்.மூன்றாவது போட்டியில் காயம் ஏற்பட்டதனால் விளையாடவில்லை. ஆனால் ட்ரெண்ட் பிரிட்ஜில் தென்னாப்பிரிக்காவுக்கு எதிரான இரண்டாவது தேர்வுத் துடுப்பாட்டப் போட்டியில் விளையாட மீண்டும் அணிக்குத் திரும்பினார். கிரேம் 126 ஓட்டங்கள் எடுத்தார், மற்றும் பீட்டர் பொல்லாக் 87 ஓட்டங்களை விட்டுக் கொடுத்து 10 இழப்புகளைக் கைப்பற்றினார். ஆனால் இவர் மொத்தமாக நான்கு இழப்புகளை மட்டுமே கைப்பற்றியதால் இவர் ஆத்திரேலியத் துடுப்பாட்ட அணிக்கு எதிரான தொடரில் தேர்வாகவில்லை.
# ஜேம்ஸ் சதர்ட்டன்

**ஜேம்ஸ் சதர்ட்டன்** (*James Southerton*, பிறப்பு: நவம்பர் 16 1827, இறப்பு: சூன் 6 1880), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 286 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பளியர்

**பளியர்** (**பழையர்** மற்றும் **பழையரேர்** என்றும் அழைக்கப்படுகின்றனர்) (*Paliyan, Palaiyar, Pazhaiyarare*) எனப்படுவோர் தென்னிந்தியாவில், குறிப்பாக தமிழ்நாடு மற்றும் கேரளத்தின், மேற்குத் தொடர்ச்சி மலைகளின் தென்னக காடுகளில் உயர்ந்தப் பகுதிகளில் வாழும் பழங்குடியினராவர். தென்னிந்தியாவின் மிகப் பழமையான சமூகங்களில் பளியர் சமூகமும் ஒன்று. இவர்கள் தமிழ் மொழியைப் பேசுகிறார்கள். இவர்கள் பொதுவாக வேட்டைக்காரர்களாகவும், தேன் சேகரிப்பவர்களாகவும் உள்ளனர். சேனைக் கிழங்கு மற்றும் சர்க்கரைவள்ளிக் கிழங்கு இவர்களது முதன்மை உணவாக உள்ளது. இருபதாம் நூற்றாண்டின் முற்பகுதியில் இவர்கள் அரைகுறை ஆடை அணிந்திருந்தும் குகைகளிலும் பாறை இடுக்குகளிலும் வாழ்ந்திருந்தனர். தற்காலத்தில் இவர்கள் சமவெளி மக்களைப் போலவே மாறி வனப்பொருட்களை விற்றும் விவசாயம் செய்தும் தேனீக்கள் வளர்த்தும் வாழ்ந்து வருகின்றனர். மலைப்புறத் தோட்டங்களில் தொழிலாளர்களாகவும் சிலர் பணி புரிகின்றனர். மேலும் இவர்கள் மலை கோயில்களில் பூசை செய்தும், கோயில் சுற்றுபுறத்தை தூய்மை செய்தும் வருகின்றனர். இவர்களுக்கு அரசு திட்டத்தின் முலம் வீட்டுமனை மற்றும் ஆரம்பக் கல்வி கூடங்களும் அமைத்து தரப்பட்டுள்ளன.  
திண்டுக்கல் மாவட்டம் பழனி மேற்கு மலையின் சரிவிலும், தொடர்ந்து, தேனி மாவட்டம், வருசநாடு மலைப்பகுதிகளிலும் இவ்வினத்தினர் குறிப்பிடத்தக்க அளவில் உள்ளனர், மலைவாழ் இனங்களில் மிகப் பழங்குடியினர் இவர்களே. இவர்களில் காட்டுப்பளியர், புதைப்பளியர் என்னும் இரு பிரிவினர் உள்ளனர். தேனடைகளை எடுக்கப் பயங்கரமான பாறைகளிலும் ஏறக் கூடிய திறனுடையவர்கள். விலங்குகளையும் பறவைகளையும் வேட்டையாடுவர். இவர்கள் காய், கனி, தேன், தானியங்களை உண்பது வழக்கம். மரங்களின் மீது பரண்களை அமைத்தும், பாறை இடுக்குகளிலும், குகைகளிலும் குடியிருப்பைக் கொண்டிருக்கிறார்கள். குட்டையான உருவம், சுருண்ட முடி, தடித்த உதடு, கருப்பு நிறம், குறைந்த ஆடை இவைகளைக் கொண்டு பளியர்கள் அடையாளம் காணப்படுகின்றனர். இந்த இன மக்கள் குக்குருவான் பறவையை *திட்டுவான் குருவி* என்று அழைக்கிறார்கள்.
# பளியர்

## இசை

இந்த மக்களின் ஒரே பொழுதுபோக்கு இசை மட்டுமே. புல்லாங்குழல், சத்தக்குழல், கொம்பு, மேளம், மத்தளம், தப்பு, தமுக்கு உள்ளிட்ட பழமையான இசைக்கருவிகளும் அவை சார்ந்த ஆதி இசையும் இன்றளவும் இவர்களிடம் உயிர்ப்போடு உள்ளன. இந்த இசைக்கருவிகளை இவர்களே உருவாக்கி இசைக்கின்றனர்.
# பளியர்

## வழிபாடு

மலைவனம் முழுவதும் வனதேவாதிகள் (தெய்வங்கள்) நிறைந்திருக்கின்றன என்று இவர்கள் நம்புகிறார்கள். மேலும் இசையால், வனதேவாதிகளை தங்களின் வாழ்விடத்துக்கே வரவைத்துப் பேசமுடியும் என்றும் நம்புகின்றனர். எழுகரை நாடன், பளிச்சியம்மன் இந்த தெய்வங்களே இவர்களின் முதன்மைத் தேவாதிகள். இந்த தேவாதிகள் உள்ளிட்ட 12 வனதேவாதிகள் உள்ளது என்கின்றனர். இவர்களின் தெய்வ வழிபாட்டில் இசை முதன்மை ஆனதாக உள்ளது. தெய்வ வழிபாட்டின் போது ஒவ்வொரு விதமான இசை வாசிக்கப்படும். அப்போது, ஆணோ, பெண்ணோ யாராவது ஒருவர் தானாக முன்வந்து ஆடுகிறார். தெய்வங்கள் தங்களுக்குப் பிடித்த இசையை கேட்கும்போது, யாராவது ஒருவருக்குள் வந்திறங்குவதாக இவர்கள் நம்புகிறார்கள்.  
வனதேவாதிகளை வரவழைக்க அந்த தேவாதிகளுக்குப் பிடித்த குழலை மட்டும்தான் இசைக்கவேண்டும் என்று நம்புகின்றனர். குழல் வாசித்து வனதேவாதிகளை வரவழைப்பதை இவர்கள் *வெறியாட்டு* என்று அழைக்கின்றனர்.  
வெறியாட்டின்போது ஒவ்வொரு தெய்வத்துக்கும் ஒவ்வொருவிதமாக குழல் வாசிக்கின்றனர். அந்தக் குழலிசையைக் கேட்டு எங்கயிருந்தாலும் அந்த தெய்வங்கள் மயங்கி வரும் என்றும், ஒவ்வொரு தேவாதிக்கும் ஒரு ஆட்டம் உள்ளது. அருள் வந்து ஆடுகிறவர்கள் அந்தந்த தேவாதிக்கான ஆட்டத்தைத்தான் ஆடுவார்கள். அதைக்கொண்டே எந்த தேவாதி வந்திருக்கிறது என்பதை
அறிகின்றனர்.
# படிமம்:Anna-kamaraj.png

## சுருக்கம்

அண்ணாத்துரையும் காமராஜரும் ஒரே படத்தில் இருக்குமாறு திரைக்காட்சி மூலம் உருவாக்கப்பட்டது. :)
மேலும் இப்படம் என்ற அண்ணா படத்தையும் படிமம்:Kamarajar.jpg என்ற காமராசர் படத்தையும் சேர்த்துப் பயன்படுத்தியிருந்த சென்னை மாநில சட்டமன்றத் தேர்தல், 1967 என்ற கட்டுரையிலிருந்து திரைக்காட்சி மூலம் எடுக்கப்பட்டது. :) எனவே இக்கூட்டுப் படத்திற்கு இவ்விரண்டு படங்களில் குறிப்பிடப்பட்டிருக்கும் உரிமங்களும் பொருந்தக்கூடும்.
# வண்ணத்தியல்பு

தமிழிசையின் இலக்கணம் கூறும் நூல் **வண்ணத்தியல்**. இதனை **வண்ணத்தியல்பு** என்றும் வழங்குகின்றனர். வண்ணத்தை இக்கால இசைவாணர்கள் சந்தம் என்கின்றனர்.  
வண்ணச்சரபம் தண்டபாணி சுவாமிகள் இயற்றிய இலக்கண நூல்கள் இரண்டு - ஒன்று அறுவகை இலக்கணம் என்னும் நூல். மற்றொன்று வண்ணத்தியல்பு எனப்படும் இந்த நூல். இந்த நூலைப் பாடியதாலேயே நூலாசிரியர் தண்டபாணி சுவாமிகளை ‘வண்ணச்சரபம்’ என்னும் அடைமொழி தந்து சிறப்பிக்கலாயினர்.  
கூத்து, வரி, சிற்றிசை, பேரிசை என்னும் நூல்கள் கடைச்சங்க காலத்தில் இயற்றப்பட்ட நூல்கள் என்பதை முச்சங்க வரலாறு தெரிவிக்கிறது. அந்த நூல்கள் இப்போது இல்லை.  
பண்ணத்தி பற்றிய குறிப்பு தொல்காப்பியத்தில் உள்ளது. மேலும் பாஅ-வண்ணம், தாஅ- முதலான 20 வகையான வண்ணங்களைப் பற்றிய விளக்கமும் உள்ளது.  
சிலப்பதிகாரத்திலும், அதற்கு எழுதிய அடியார்க்கு நல்லார் உரையிலும் தமிழிசை பற்றிய குறிப்புகள் உள்ளன.  
நமக்குக் கிடைத்துள்ள தமிழிசை-நூல்களில் இந்த வண்ணத்தியல் முதல்-நூல் எனலாம்.  
இந்த நூலில் 110 நூற்பாக்கள் உள்ளன. முதல் 10 பாடல்கள் நூல் பற்றிய செய்திகளைக் கூறும் பாயிரமாக அமைந்துள்ளது.
- வண்ணம்
:தத்த, தத்தா, தாத்த, தாத்தா, தாந்த, தாந்தா,
:தனா, தான, தானா, தன்ன, தன்னா
:தய்ய, தய்யா,
ஆகிய வண்ணங்களுக்கு இந்நூலில் விளக்கங்கள் உள்ளன.  
- முருகப் பெருமானைக் காப்புச் செய்யுளில் பாடித் தொடங்கும் இந்த நூல் முடிவிலும் முருகப் பெருமானைப் போற்றும் தனி வெண்பா ஒன்றைக்கொண்டு முடிகிறது. முதலிலும் முடிவிலும் கடவுளைப் போற்றும் புதுமை இந்த நூலில் காணப்படுகிறது.  
இந்நூல் குறிப்பிடும் செய்திகளில் சில (பாடல் எண்ணுடன்):
- வண்ணத்தியல் பொருள் 100 என்று இந்த நூல் சுட்டுகிறது (5)
- வடமொழி மரூஉச்சொல் சேர்த்தால் மதுரம் குன்றும் -17-
- துள்ளல் என்பது சில சந்தம் புணர்ப்பது -95-
- குழிப்பு என்பது பல சந்தம் புணர்ப்பது -96-
- தன் விருப்பத்தையும், தெய்வத்தின் சீரையும் வண்ணப்பாவால் வழங்குவது முறைமை -103-
# வண்ணத்தியல்பு

## மேலும் பார்க்க

- தொல்காப்பியத்தில் தமிழிசை
- சிலப்பதிகாரத்தில் தமிழிசை
# வண்ணத்தியல்பு

## கருவிநூல்

- தமிழ் இலக்கண நூல்கள், முனைவர் ச.வே.சுப்பிரமணியன், தொகுப்புப் பதிப்பாசிரியர், மெய்யப்பன் பதிப்பக வெளியீடு, 2007
# டிக் ஸ்பூனர்

**டிக் ஸ்பூனர்** (*Dick Spooner*, பிறப்பு: திசம்பர் 30 1919, இறப்பு: திசம்பர் 20 1997), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 359 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1955 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரெஜி ஸ்பூனர்

**ரெஜி ஸ்பூனர்** (*Reggie Spooner*, பிறப்பு: அக்டோபர் 21 1880, இறப்பு: அக்டோபர் 2 1961), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் , 237 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1905 - 1912 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரொனி ஸ்டெனிபோத்

**ரொனி ஸ்டெனிபோத்** (*Rony Stanyforth*, பிறப்பு: மே 30 1892, இறப்பு: பிப்ரவரி 20 1964), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 61 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 - 1928 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சேம் ஸ்டெப்பல்

**சேம் ஸ்டெப்பல்** (*Sam Staples*, பிறப்பு: செப்டம்பர் 18 1892, இறப்பு: சூன் 4 1950), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 385 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரியன் ஸ்டேபல்ஸ்

**பிரியன் ஸ்டேபல்ஸ்** (*Brian Statham*, பிறப்பு: சூன் 17 1930, இறப்பு: சூன் 10 2000), இங்கிலாந்து அணியின் துடுப்பாட்டக்காரர். இவர் 70 தேர்வுத் துடுப்பாட்டப் போட்டிகளிலும் , 759 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 -1965 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஏ. ஜீ. ஸ்டீல்

**ஏ. ஜீ. ஸ்டீல்** (*A. G. Steel*, பிறப்பு: செப்டம்பர் 24 1858, இறப்பு: சூன் 15 1914), இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டிகளிலும் , 162 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1880 -1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஊமைத்துரை

**ஊமைத்துரை** (*Oomathurai*) (இயற்பெயர் குமாரசாமி நாயக்கர்) (இ. நவம்பர் 16, 1801) ஒரு தென் இந்திய பாளையக்காரர் ஆவார். பாஞ்சாலங்குறிச்சி பாளையக்காரர் வீரபாண்டிய கட்டபொம்மனின் தம்பியான இவர், முதல் பாளையக்காரர் போர், மற்றும் இரண்டாம் பாளையக்காரர் போர்களில் ஆங்கிலேயரை எதிர்த்துப் போரிட்டார். முதல் போரில் பிடிபட்டுப் பாளையங்கோட்டை மத்தியச் சிறையில் ஊமைத்துரை அடைக்கப்பட்டார். 1801-ஆம் ஆண்டு பிப்ரவரி மாதம் 2 ஆம் நாளன்று இவர் ஒரு வருடத்திற்கும் மேலாக சிறைவாசத்திற்குப் பிறகு சிறையிலிருந்து தப்பித்தார். இரண்டாம் பாளையக்காரர் போரில் சிவகங்கை மருது சகோதரர்கள், தீரன் சின்னமலை, மலபார் கேரள வர்மா மற்றும் பிற தலைவர்களுடன் பிரிட்டிசு கிழக்கிந்திய கம்பெனியை எதிர்க்க ஊமைத்துரை கூட்டணி அமைத்தார். இறுதியில் ஆங்கிலேயர்களால் வீழ்த்தப்பட்டு இவரும் மருது சகோதரர்களும் தூக்கில் இடப்பட்டனர்.
# ஊமைத்துரை

## வாழ்க்கைக் குறிப்பு

இவரது இயற்பெயர் குமாரசாமி. அழகிய வீரபாண்டியபுரம் எனும் ஊரில் (இன்றைய ஒட்டபிடாரம்) ஆட்சிபுரிந்து வந்த ஜெகவீரபாண்டியனின் (நாயக்க வம்சம்) அவையில் அமைச்சராக பொம்மு என்கிற கெட்டி பொம்மு (தெலுங்கு) இடம்பெற்றிருந்தார். இவரது பூர்வீகம் ஆந்திரமாநிலம், பெல்லாரி ஆகும். வீரமிகுந்தவர் என்ற பொருளை தெலுங்கில் உணர்த்தும் கெட்டி பொம்மு எனும் சொல் நாளடைவில் கட்டபொம்மு என்று மாறி பின் தமிழில் கட்டபொம்மன் என்ற சொல்லாயிற்று. ஜெகவீரபாண்டியனின் மறைவிற்குப்பின் அரசகட்டிலில் ஏறிய கட்டபொம்மு பின் ஆதிகட்டபொம்மன் என்று மக்களால் அழைக்கப்பட்டனர். இவரே பொம்மு மரபினரின் முதல் கட்டபொம்மன். .  
இந்த பொம்மு மரபில் வந்தவர்களே (திக்குவிசய கட்டபொம்மன்) ஜெகவீர கட்டபொம்மன், ஆறுமகத்தம்மாள் தம்பதியர் இவர்களுக்கு மகனாகப் பிறந்தார் ஊமைத்துரை . இவர் வீரபாண்டிய கட்டபொம்மனின் தம்பி .இவருக்கு சுப்பா நாயக்கர் என்ற செவத்தையா என்ற தம்பியும் இருந்தார் .தமிழ் நாட்டார் தரவுகள் இவரது பேச்சாற்றலைப் பகடி செய்யும் வண்ணம் இவருக்கு “ஊமைத்துரை” என்று பட்டப்பெயர் வந்ததாகச் சொல்கின்றன. இவரை எதிர்த்துப் போர் புரிந்த ஆங்கிலேயத் தளபதி மேஜர் வெல்ஷின் குறிப்புகள் இவர் பேச்சுத் திறன் குன்றியவர் என்பதால் இவ்வாறு அழைக்கப்பட்டார் எனத் தெரிவிக்கின்றன.  
இவர் ஆங்கிலேயக் கிழக்கிந்தியக் கம்பெனிக்கு எதிராகப் போர்புரிந்தார். முதல் பாளையக்காரர்கள் போரில் இவர் பிடிக்கப்பட்டு பாளையங்கோட்டைச் சிறையில் அடைக்கப்பட்டார். பின்னர் 1801-ஆம் ஆண்டு பிப்ரவரி 2ல் சிவகங்கை மாமன்னர் மருதுபாண்டியர்கள் உதவியுடன் பாளையங்கோட்டை சிறையில் இருந்து தப்பித்து சென்று வெறும் 6 நாட்களில் ஏற்கனவே இடிக்கப்பட்ட பாஞ்சாலங்குறிச்சி கோட்டையை, மீண்டும் கட்டியெழுப்பினார்..இவர் பின்னர் மருது சகோதரர்களுடன் கூட்டாகச் சேர்ந்து வெள்ளையர்களை எதிர்த்தார். மேலும் வெள்ளையர்களை எதிர்த்து உருவான, தீரன் சின்னமலை, கேரள வர்மா ஆகியோரைக் கொண்ட ஒரு பெரும் அணியிலும் இடம் பெற்றிருந்தார். இரண்டாவது போரில் அவரது கோட்டை வீழ்ந்த பின் மருது சகோதரர்களுடன் சேர்ந்து தப்பி காளையார் கோவிலில் தங்கியிருந்தார். பின்னர் காளையார் கோவிலும் ஆங்கிலேயர்களால் வீழ்த்தப்பட்டு 1801 நவம்பர் 16-ஆம் நாள் இவரும் மருது சகோதரர்களும் தூக்கில் இடப்பட்டனர்.
# ஊமைத்துரை

## பண்புகள்

ஊமைத்துரை நட்புணர்வும், மனிதாபிமானமும் கொண்டுருந்தவர் என்று வரலாறு கூறுகிறது. மருது பாண்டியர், வெள்ளையத்தேவன், தீரன் சின்னமலை, விருப்பாச்சி கோபால நாயக்கர் மற்றும் எல்லைத்தகராறு காரணமாக பகையாளியாகக் கருதப்பட்ட எட்டயபுரம் பாளையக்காரர்கள் இவர்கள் அனைவரிடத்தும் நட்போடு பழகி வாழ்ந்து வந்ததாகவும், ஆங்கிலேயர்கள் பலரை அழித்த ஊமைத்துரை அவரிடம் அடைக்கலம் கேட்டு வந்த ஆங்கிலேயர்களையும் அரவணைத்து நட்போடு உபசரித்து அனுப்பினார் என்று ஆங்கிலேய ஆவணங்களில் உள்ளது
# ஊமைத்துரை

## பண்புகள்

### ஆங்கிலேய அதிகாரிக்கும் பரிவு

காலநெல் என்ற ஆங்கிலேயர் 1801இல் தூத்துக்குடி மாவட்டக் கம்பெனித் தளபதியாக ஆங்கிலேயர்களால் நியமிக்கப்பட்டார். அவர் தூத்துக்குடிக் கடற்கரையில் நடந்து சென்று கொண்டிருந்த நேரத்தில் ஊமைத்துரையின் படை வீரர்களால் சிறைபிடிக்கப்பட்டுப் பாஞ்சாலங்குறிச்சியில் அடைக்கப்பட்டார். அவரது மனைவி தன் கணவரை விடும்படி கேட்டுக்கொண்டதற்கு ஊமைத்துரை இசைந்தார். அவர்களுக்கு வீரவாள் பரிசாகவும் கொடுத்து, தூத்துக்குடி வரையிலும் பாதுகாப்பாகச் செல்ல குதிரைகளுடன் இரண்டு வீரர்களையும் வழித்துணையாக அனுப்பினார். ஊமைத்துரை தான் எனது நண்பர் என்றும், ஊமைத்துரையின் நட்பு, மனிதாபிமானம், வீரம் பற்றிய அனைத்தையும் கால்நெல் கடிதத்தில் குறிப்பிட்டு உள்ளார்.
# ஜோன் ஸ்டீவன்ஸ் (1965)

**ஜோன் ஸ்டீவன்ஸ்** (*John Stephenson*, பிறப்பு: மார்ச்சு 14 1965), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 304 முதல்தர துடுப்பாட்டப் போட்டிகளிலும், 319 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1989 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிரென்வில் ஸ்டீவன்ஸ்

**கிரென்வில் ஸ்டீவன்ஸ்** (*Greville Stevens*,பிறப்பு: சனவரி 7 1901, இறப்பு: செப்டம்பர் 19 1970), இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டியிலும் , 243 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1930 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கிரஹாம் ஸ்டீவன்சன்

**கிரஹாம் ஸ்டீவன்சன்** (*Graham Stevenson*,பிறப்பு: திசம்பர் 16 1955), இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 188 முதல்தர துடுப்பாட்டப் போட்டிகளிலும், 255 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1980 - 1981 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அலெக் ஸ்டுவார்ட்

**அலெக் ஸ்வேர்ட்** (*Alec Stewart*,பிறப்பு: ஏப்ரல் 8 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் 133 தேர்வுத் துடுப்பாட்டப் போட்டிகளிலும் , 170 ஒருநாள் பன்னாட்டுத் துடுப்பாட்டப் போட்டிகளிலும் 447 முதல்தர துடுப்பாட்டப் போட்டிகளிலும், 504 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2003 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மிக்கி ஸ்டுவார்ட்

**மிக்கி ஸ்வேர்ட்** (*Micky Stewart*,பிறப்பு: செப்டம்பர் 16 1932 ), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் 530 முதல்தர துடுப்பாட்டப் போட்டிகளிலும், 75 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1964 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆன்ட்ரூ ஸ்டோடார்ட்

**அன்றூ ஸ்டோடார்ட்** (*Andrew Stoddart *,பிறப்பு: மார்ச்சு 11 1863, இறப்பு: ஏப்ரல் 4 1915) என்பவர் இங்கிலாந்து அணியின் துடுப்பாட்டக்காரர் ஆவார். இவர் 16 தேர்வுத் துடுப்பாட்டப் போட்டிகளிலும் , 309 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 - 1898 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# செயற்கை வைரம்

**செயற்கை வைரம்** *(Synthetic diamond)* என்பது தொழில் நுட்ப முறையில் தயாரிக்கப்படும் வைரம் ஆகும். மிகை வெப்ப மிகை அழுத்த நிலை (**H**igh-**P**ressure **H**igh-**T**emperature synthesis) முறையிலோ அல்லது வேதிய ஆவிப் படிதல் (**C**hemical **V**apor **D**eposition) முறையிலோ இவை தயாரிக்கப்படுகின்றன. முதல் செயற்கை வைரம் 1953 ஆம் ஆண்டு தயாரிக்கப்பட்டது. இவை பல்வேறு வடிவிலும் பல்வேறு வண்ணங்களிலும் தயாரிக்க்கப்படுகின்றன. இவை இயற்கை வைரத்தோடு ஒப்பிடுகையில் சில பண்புநலன்களில் விட மேலாகவும் சில பண்பு நலன்களில் கீழாகவும் உள்ளன.  
வைரச் சந்தையில் செயற்கை வைரத்தை இயற்கை வைரத்தில் இருந்து வேறுபடுத்தி அறிய நிறமாலைமானி முறையைப் பயன்படுத்துகின்றனர்.  
செயற்கை வைரம் ஆபரணமாக மட்டுமின்றி வெட்டும் இயந்திரங்கள், ஒளி உமிழ் டையோடுகள், வெப்பக்கடத்திகள் எனப் பல வகைகளில் பயன்படுகிறது
# பில் ஸ்டோரர்

**பில் ஸ்டோரர்** (*Bill Storer*,பிறப்பு: சனவரி 25 1867, இறப்பு: பெப்ரவரி 28 1912), இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் , 289 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1897 - 1899 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆன்ட்ரூ ஸ்ட்ராவுஸ்

**அன்ரூ** ஸ்ட்ராஸ் (*Andrew Strauss*, பிறப்பு: மார்ச்சு 2 1977) இங்கிலாந்து அணியின் முன்னாள் துடுப்பாட்டக்காரர் ஆவார். இவர் 83 தேர்வுத் துடுப்பாட்டப் போட்டிகளிலும் , 124 ஒருநாள் பன்னாட்டுத் துடுப்பாட்டப் போட்டிகளிலும் 211 முதல்தர துடுப்பாட்டப் போட்டிகளிலும், 254 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004 - 2011 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
வலது கை துவக்க மட்டையாளராக இவர் விளையாடினார்.சிறப்பாக களத் தடுப்பாடியதற்காகவும் இவர் பரவலாக அறியப்பட்டார். பீட்டர் மூர்ஸை பதவி நீக்கம் செய்வதற்கு முன்பாக 2015 ஆம் ஆண்டில் இங்கிலாந்து மற்றும் வேல்ஸ் துடுப்பாட்ட வாரியத்தின் (ஈசிபி) துடுப்பாட்ட இயக்குனரானார்.  
ஸ்ட்ராஸ் 1998 ஆம் ஆண்டில் முதல் தரத் துடுப்பாட்டப் போட்டிகளிலும், 2003 ல் இலங்கைத் துடுப்பாட்ட அணிக்கு எதிராக தனது ஒருநாள் பன்னாட்டுத் துடுப்பாட்டப் போட்டிகளிலும் அறிமுகமானார். 2004 ஆம் ஆண்டில் நியூசிலாந்துத் துடுப்பாட்ட அணிக்கு எதிரான இலார்ட்சு துடுப்பாட்ட மைதானத்தில் நடைபெற்ற தேர்வுத் துடுப்பாட்டப் போட்டியில் இவர் அறிமுகமானார். மைக்கேல் வாகனுக்கு காயம் ஏற்பட்டதனால் அவருக்குப் பதிலாக இவர் தேர்வானார். அந்தத் தொடரில் 112 மற்றும் 83 ( ஓட்ட வீழ்த்தல் ) ஓட்டங்களை எடுத்து ஆட்டநாயகன் விருதினைப் பெற்றார்.இதன்மூலம் இலார்ட்சு மைதானத்தில் அறிமுகப் போட்டியில் நூறு ஓட்டங்களை எடுத்த நான்காவது வீரர் மற்றும் இங்கிலாந்துத் துடுப்பாட்ட அணியின் முதல் வீரர் எனும் சாதனை படைத்தார்.மேலும் முதல் போட்டியில் இரு ஆட்டப் பகுதிகளிலும் நூறு ஓட்டங்களை எடுத்த முதல் வீரர் எனும் சாதனை படைத்தார். 2004 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இரண்டு நூறுகளை எடுத்தார். அந்தப் போட்டியின் ஆட்டநாயகனாகத் தேர்வானார். 2007 ஆம் ஆண்டில் இவரின் மட்டையாடும் திறன் சற்று வீழ்ச்சியினைச் சந்தித்தது.இதன் விளைவாக இவர் இங்கிலாந்தின் இலங்கை சுற்றுப்பயணத்திற்கான தேர்வுத் துடுப்பாட்ட அணியில் இருந்து விலக்கப்பட்டார், மேலும் இவர் துடுப்பாட்டத்தில் இருந்து ஓய்வு பெற உள்ளதாக அறிவித்தார். 2008 ஆம் ஆண்டு நியூசிலாந்து சுற்றுப்பயணத்திற்கான அணியில் ஸ்ட்ராஸ் திரும்ப அழைக்கப்பட்டார், பின்னர் அந்தத் தொடரின் மூன்றாவது மற்றும் இறுதி தேர்வுத் துடுப்பாட்டப் போட்டியில் 177 ஓட்டங்களை எடுத்தார்.
# ஆன்ட்ரூ ஸ்ட்ராவுஸ்

## ஆரம்பகால வாழ்க்கை

இவர் மார்ச் 2, 1977 இல் தென்னாப்பிரிக்காவின் ஜோகன்ஸ்பர்க் நகரில் பிறந்தார். ஸ்ட்ராஸ்க்கு ஆறு வயதாக இருக்கும் போது இவர்களின் குடும்பம் இங்கிலாந்து சென்றனர். இவர்பக்கிங்ஹாம்ஷையரில் உள்ள சிறுவர்களின் தனியார் பள்ளியான கால்டிகாட் பள்ளியில் கல்வி பயின்றார், பின்னர் ஆக்ஸ்போர்டுஷையரில் சிறுவர்களுக்கான பொது உறைவிடப் பள்ளியான ராட்லி கல்லூரியிலும் பயின்றார் .  
இவர் டர்ஹாம் பல்கலைக்கழகத்தில் பொருளியல் பிரிவில் பட்டம் பயின்றார். மேலும் சூப்பர்மாடூலர் விளையாட்டுகளில் தனது ஆய்வுக் கட்டுரையை எழுதினார். பல்கலைக்கழகத் துடுப்பாட்ட அணிக்காக போட்டியிடுவதோடு மட்டுமல்லாமல், இவர் ஹாட்ஃபீல்ட் கல்லூரி துடுப்பாட்ட அணியினையும் பிரதிநிதித்துவப்படுத்தினார். அங்கு இவரது சக வீரர், துடுப்பாட்ட புள்ளிவிவர நிபுணர் பெனடிக்ட் பெர்மங்கே இருந்தார் . ஸ்ட்ராஸ் பல்கலைக்கழக ரக்பி கிளப்பிற்காக போட்டியிட்டார், ஆனால் இவரது இறுதி ஆண்டில் இந்த விளையாட்டை கைவிட்டு துடுப்பாட்டத்தில் அதிக நேரம் கவனம் செலுத்தினார். இவர் 1998 இல் உயர் இரண்டாம் வகுப்பு இளங்கலைப் பட்டம் பெற்றார்.
# ஹென்றி கிரே

**ஹென்றி கிரே** *(Henry Gray)* ஓர் ஆங்கில உடல்கூறு இயல் அறிஞர் மற்றும் அறுவை மருத்துவர் ஆவார். *** கிரேஸ் அனாட்டமி*** நூலைப் பதிப்பித்ததன் பொருட்டு இவர் உலகெங்கும் அறியப்படுகிறார். இந்த நூலே உலகம் முழுவதும் உள்ள மருத்துவ மாணவர்கள் மற்றும் மருத்துவர்களால் வாழ்நாள் முழுதும் படிக்க வேண்டிய நூலாக உள்ளது.
# ஹென்றி கிரே

## வாழ்க்கை வரலாறு

கிரே 1827 ஆம் ஆண்டு இலண்டனில் பெல்கிரேவியாவில் பிறந்தார். 1845 ஆம் ஆண்டு புனித ஜார்ஜ் மருத்துவமனையில் மாணவராய்ச் சேர்ந்தார். அங்கே இவர் மிகவும் கடின முயற்சியுடன் நிதானமாய் உடற்கூறு இயலைக் கற்றார். மாணவராய் இருக்கும் போதே *ராயல் காலேஜ் ஆஃப் சர்ஜன்ஸ்* நடத்திய கட்டுரைப் போட்டியில் பரிசு பெற்றார்.  
1852 ஆம் ஆண்டு தனது 25ஆவது அகவைத் துவக்கத்திலேயே ராயல் சொசைட்டியின் உறுப்பினராய்த் தேர்ந்தெடுக்கப்பட்டார்.
# ஹென்றி கிரே

## வாழ்க்கை வரலாறு

### கிரேஸ் அனாட்டமி

1858 ஆம் ஆண்டு கிரே தனது உடற்கூறு இயல் புத்தகத்தின் முதல் பதிப்பை வெளியிட்டார். இதில் 750 பக்கங்கள் கொண்ட இந்நூலுள் 363 படங்கள் இடம் பெற்றிருந்தன. இந்த படங்கள் ஹென்றி கார்ட்டர் எனும் கிரேயின் நண்பரால் வரையப்பட்டு இருந்தன. இந்த நூல் புகழடைய கார்டடரின் ஓவியங்களும் உறுதுணையாய் இருந்தன. 1960 ஆம் ஆண்டில் இரண்டாவது பதிப்பையும் கிரே தானே தயாரித்து வெளியிட்டார்.
# ஹென்றி கிரே

## வாழ்க்கை வரலாறு

### மரணம்

1861 ஆம் ஆண்டு சின்னம்மை பாதித்த தன் உறவினரைக் கவனித்து வந்த கிரே தானும் சின்னம்மையால் பாதிக்கப்பட்டார். 13.06.1861 அன்று தனது முப்பத்து நான்காம் வயதில் ஹென்றி கிரே இயற்கை எய்தினார். (உறவினர் பிழைத்து விட்டார்)  
அனாட்டமி நூலின் முதல் இரண்டு பதிப்புகள் மட்டுமே கிரேயால் வெளியிடப்பட்ட போதும் இன்றளவும் இந்த நூல் கிரேஸ் அனாட்டமி என்ற பெயரில் அவரது பெயரிலேயே வெளியிடப்படுகிறது.
# விக்கிப்பீடியா:உங்களுக்குத் தெரியுமா/சூன் 29, 2011

- **அஸ்லெப்பியசின் தடி** (படம்) மருத்துவத் துறையின் சின்னம் ஆகும்.
- **மச்சலி** என்ற பெண் புலி பத்தாண்டுகளில் 100 மில்லியன் அமெரிக்க டாலர்களை இந்தியாவிற்கு சுற்றுலா மூலம் ஈட்டித்தந்திருக்கிறது.
- **வித்தாலி ஃபூர்னிக்கா** மொழிபெயர்த்து வெளியிட்ட ஆதவனின் ***என் பெயர் ராமசேஷன்*** நாவல் உருசியாவில் ஒரு இலட்சம் பிரதிகள் விற்பனையானது.
- ஆசுக்கர் விருது வாங்கியுள்ள ஒரே ஊமைப்படம் ***விங்ஸ்***.
- 1565 இல் தக்காணத்து சுல்தானகங்களுடன் நடந்த **தலிகோட்டா சண்டை**யில் ஏற்பட்ட பெருந்தோல்வியின் விளைவாக விசயநகரப் பேரரசு வீழ்ந்தது.
# கிரீட் சண்டை

**கிரீட் சண்டை** (*Battle of Crete*, இடாய்ச்சு: *Luftlandeschlacht um Kreta*) என்பது இரண்டாம் உலகப் போரின் போது நாசி ஜெர்மனி கிரேக்க நாட்டின் கிரீட் தீவின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **மெர்க்குரி நடவடிக்கை** (*Operation Mercury*) என்றும் அழைக்கப்படுகிறது.  
ஏப்ரல் 1941ல் ஜெர்மானியப் படைகள் பாசிச இத்தாலிக்கு ஆதரவாக கிரீசு மீது படையெடுத்தன. மூன்று வார காலத்துக்குள் கிரேக்க நாட்டின் பெரும்பாலான பகுதிகளைக் கைப்பற்றி விட்டன. ஏப்ரல் இறுதி வாரத்தில் கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். சில தீவுகளைத் தவிர கிரேக்க மூவலந்தீவில் அனைத்துப் பகுதிகளையும் தங்கள் கட்டுப்பாட்டில் கொண்டு வந்த பின்னர் அடுத்து கிரீட் தீவினை ஜெர்மானியர்கள் தாக்கினர். அத்தீவில் கிரேக்கப்படைகளைத் தவிர பிரித்தானிய மற்றும் பொதுநலவாயப் படைகளும் நிறுத்தப்பட்டிருந்தன. பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர்.  
மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. ஆனால் அவற்றுக்கு கிரேக்க, நேச நாட்டுப் படைகள் மற்றும் கிரீட்டின் பொதுமக்களிடமிருந்து பெரும் எதிர்ப்பு ஏற்பட்டது. இரண்டாம் உலகப் போரில் வான்குடை படைப்பிரிவுகள் பெருமளவில் ஒரு தாக்குதலுக்குப் பயன்படுத்தப்பட்டது இதுவே முதல் முறை. மேலும், ஜெர்மானியப் படைகளை அவை தாக்கும் நாட்டின் பொதுமக்கள் பெருமளவில் எதிர்த்துத் தாக்கியதும் இதுவே முதல் முறை. இத்தாக்குதலில் இரு தரப்பிலும் பெரும் சேதங்கள் ஏற்பட்டன. முதல் நாள் தாக்குதலில் ஜெர்மானியர்களால் தங்களுக்கு விதிக்கப்பட்ட முக்கிய இலக்குகள் எதனையும் கைப்பற்ற இயலவில்லை. ஆனால் அடுத்த சில நாட்களில் பல விமான ஓடுதளங்கள் கைப்பற்றப்பட்டு, அவற்றின் மூலம் புதிய துணைப் படைப்பிரிவுகள் கிரீட்டுக்கு அனுப்பப்பட்டன. கிரீட்டில் ஜெர்மானியப் படைகளின் எண்ணிக்கை அதிகமானதால் அவற்றைச் சமாளிக்க முடியாத நேச நாட்டுத் தளபதிகள் கிரீட்டிலிருந்து பின்வாங்க முடிவு செய்தனர். மே 27ம் தேதி ஜெர்மானியப் படைகளுக்குத் துணையாக 3000 பேர் கொண்ட ஒரு இத்தாலியப் படைப்பிரிவும் கிரீட்டில் கடல்வழியாகத் தரையிறங்கி முன்னேறத் தொடங்கியது. அடுத்த மூன்று நாட்களில் கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.  
வான்குடைப் படைப்பிரிவுகளைக் கொண்டு மேற்கொள்ளப்பட்ட முதல் பெரும் படையெடுப்பான இது ஜெர்மானியர்களுக்குப் பெருவெற்றியில் முடிவடைந்தது. ஆனால் அப்படைப்பிரிவுகளுக்கு ஏற்பட்ட பேரிழப்புகளால் இட்லர் இனி இத்தகு பெரும் தாக்குதல்களில் அவற்றை ஈடுபடுத்தக் கூடாது என தன் தளபதிகளுக்கு ஆணையிட்டு விட்டார். அதேவேளை ஜெர்மானிய வான்குடைப் படைகளின் திறனை உணர்ந்து கொண்ட நேச நாட்டு தளபதிகள் தங்கள் படைகளிலும் இத்தகு படைப்பிரிவுகளை உருவாக்கும் பணிகளைத் தொடங்கினர். இச்சண்டை ஜெர்மானியர்களுக்குப் பிர்ரிய வெற்றியாகவே அமைந்தது.
# ஆக்சி ஐதரசன்

**ஆக்சி ஐதரசன்** (*Oxyhydrogen*) என்பது ஐதரசன் (H2) மற்றும் ஆக்சிசன் (O2) வாயுக்கள் சேர்ந்து உருவாகும் கலவையாகும். வாயு நிலையில் உள்ள இந்த கலவை முதன் முதலாக உலோக பற்ற வைப்பு தீவட்டி விளக்குகளில் எரிபொருளாகவும் தீக்களிமண் உருவாக்குவதில் பற்ற வைக்கவும் பயன்படுத்தப்பட்டது. அதிக செயல் திறனைப் பெற 2:1 ஐதரசன்:ஆக்சிசன் கலவை விகிதம் போதுமானதாகும். ஆக்சிசனேற்றமடையும் சுவாலையைத் தடுக்க 4:1 அல்லது 5:1 விகித கலவை பயன்படுத்தப்படுகிறது .
# ஆக்சி ஐதரசன்

## பண்புகள்

ஆக்சி ஐதரசன் எளிதில் தீப்பற்றக்கூடிய வெடிக்கும் தன்மை கொண்ட ஒரு வாயு. இது வளிமண்டல அழுத்தத்தில் 570<sup>o</sup>C வெப்பநிலையில் தீப்பற்றக்கூடியது. இந்த வாயுக்கலவை தீப்பற்றி எரியும்போது நீராவியையும், வெப்ப ஆற்றலையும் வெளியேற்றுகிறது. அதிகபட்சமாக 2800<sup>o</sup>C வெப்பத்தை வெளியேற்றுகிறது. இதனுடைய வெப்பமானது ஹைட்ரஜனை காற்றில் எரிக்கும்போது ஏற்படும் வெப்பத்தை விட 700<sup>o</sup>C கூடுதலானது.
# ஜார்ஜ் காமாவ்

**ஜார்ஜ் காமாவ்** (*George Gamow*, (, காமவ்; ஆகத்து 19, 1968), இயற்பெயர்: *கியார்கிய் ஆந்திரனோவிச் காமாவ்*, உருசியம்: Георгий Антонович Гамов), ஓர் அணுவிக்கருவியல், அண்டவியல், உயிர்வேதியியல், இயற்பியல் அறிவியலாளர் ஆவார்.இவர் ஜார்ஜசு இலமைத்ரே பெருவெடிப்புக் கோட்பாட்டை உருவாக்கி வளர்த்தவர். முதன்முதலில் குவையத் துளையிடல் நிகழ்வால் ஆல்பா சிதைவைக் கண்டுபிடித்து விளக்கியவர். அணுக்கருவின் கதிரியக்கச் சிதைவு, விண்மீன் படிமலர்ச்சி, விண்மீன் அணுக்கருத் தொகுப்பு வினை, பெருவெடிப்பு அணுக்கருத் தொகுப்பு வினை, மூலக்கூற்று மரபியல் ஆய்வுகளில் ஈடுபட்டவர். இவர் இவற்றின் தொகுப்பு நிகழ்வை அணுக்கருசார் அண்டத் தோற்ற நிகழ்வாக வரையறுத்தார்.  
தன் வாழ்வின் நடுப்பகுதியிலும் கடைசிப்பகுதியிலும் கல்வி பயிற்றுவதில் நாட்டம் செலுத்தியுள்ளார். பல மக்கள் அறிவியல் நூல்களை இயற்றியுள்ளார். இவற்றில் *ஒன்று இரண்டு மூன்று ... ஈறிலி *, *திருவாளர் தோம்ப்கின் ...* நூல் தொடர் ஆகியவை மிகவும் பெயர்பெற்றவை. இன்னமும் முதல் வெளியீட்டுக்கு அரைநூற்றாண்டுக்குப் பின்னரும் அவரது நூல்கள் தொடர்ந்து வெளியிடப்பட்டு விற்பனையாகின்றன. இவை அறிவியலின் அடிப்படைகளையும் கணிதவியலையும் அறிமுகப்படுத்துவதிலும் விளக்குவதிலும் திறமை மிக்கனவாய் அமைகின்றன.
# ஜார்ஜ் காமாவ்

## இளமையும் வாழ்க்கைப் பணியும்

காமவ் உருசியப் பேரரசில் ஒதேசாவில் பிறந்தார். இவர் தந்தையார் பள்ளியில் உருசிய மொழியும் இலக்கியமும் பயிற்றுபவராகவும் தாயார் பெண்களுக்கு புவிப்பரப்பியலும் வரலாறும் பயிற்றுபவராகவும் இருந்துள்ளனர்..இவர் உருசிய மொழியுடன் தய்யரிடம் பிரெஞ்சும் தன் பயிற்சி ஆசிரியரிடம் செருமானிய மொழியும் இளமையிலேயே கற்றுக்கொண்டுள்ளார். இவர் தொடக்க காலத்தில் பெரும்பாலான வெளியீடுகளை பிரெஞ்சிலும் உருசியத்திலுமே வெளியிட்டுள்ளார். பின்னர் தொழில்நுட்ப நூல்களை எழுதவும் மக்கள் அறிவியல் நூல்களை எழுதவும் ஆங்கிலத்தைப் பின்பற்றத் தொடங்கியுள்ளார்.
# இராமசாமி சிவன்

**இராமசாமி சிவன்** பத்தொன்பதாம் நூற்றாண்டில் வாழ்ந்த ஒரு தமிழிசை அறிஞர் ஆவார். இவர் புகழ்பெற்ற மகா வைத்தியநாத அய்யரின் தமையன் ஆவார். இவரது தந்தை துரைசாமி அய்யரிடம் தனது துவக்க கால இசைப் பயிற்சியைப் பெற்ற இராமசாமி சிவன் பின்பு மாநோன்புச்சாவடி வேங்கட சுப்பயரிடம் இசை பயின்றார்.  
இராமசாமி சிவன் தனது பெரிய புராணக் கீர்த்தனைகளுக்காகப் பெரிதும் அறியப்படுகிறார்.
# இராமசாமி சிவன்

## மேற்கோள்

கலைக்களஞ்சியம் - தமிழ் வளர்ச்சிக் கழக வெளியீடு - இரண்டாம் பாகம்- பக்கம் 65
# உபய வேதாந்தம்

**உபய வேதாந்தம்** அல்லது **ஸ்ரீவைஷ்ணவம்** என்பது ஆழ்வார்கள் பாசுரங்களின் முடிவும் வேதங்களின் முடிவும் ஒன்றே எனும் வைணவக் கொள்கை ஆகும். சமசுகிருதம் மட்டுமே கோவில்களில் வழிபாட்டு மொழியாக இருந்த நிலையில் வேதாந்த தேசிகர் காலத்தில் ஆழ்வார்களின் நாலாயிர திவ்வியப் பிரபந்தங்களும் வேதங்களைப் பாடும் அதே மெட்டில் பாடும் படி செய்யப்பட்டன. இதனால் வேதாந்த தேசிகர் உபயவேதாந்தாச்சாரியார் என்றும் அறியப்படுகிறார்.
# சி. சொக்கலிங்கம்

**சி. சொக்கலிங்கம்** (பிறப்பு: சனவரி 4, 1939), மலேசியாவில் எழுத்தாளர்களுள் ஒருவராவார். இவர் தனது தொடக்கக் கல்வியை கிள்ளான் வாட்சன் தமிழ்ப் பள்ளியிலும், இடைநிலைக் கல்வியை மெதடிஸ்ட் ஆங்கிலப்பள்ளியிலும் பயின்றார். அதன் பின் தஞ்சை மருத்துவக்கல்லூரியில் பயின்று முழு நேர மருத்துவத் தொழில் புரியும் இவர் இலக்கியத்துறையிலும் அதிக ஈடுபாடு கொண்டுள்ளார். சிதம்பரன், நடராஜ் போன்ற புனைப்பெயர்களிலும் இவர் எழுதிவருகிறார்.
# சி. சொக்கலிங்கம்

## இலக்கிய ஈடுபாடு

1955-1957 ஆம் ஆண்டுகளில் 'இளைஞன் குரல்' எனும் கையெழுத்து ஏட்டை நடத்தி பத்திரிகை துறையில் தன்னை அறிமுகப்படுத்திக்கொண்டார். இவரது முதல் சிறுகதை 'ஆண்டவன் கூலி' என்ற தலைப்பில் 1968-ஆம் தமிழ் நேசன் ஞாயிறு பதிப்பில் இடம் பெற்றது. அதனைத் தொடர்ந்து இதுவரை 200-க்கும் மேற்பட்ட சிறுகதைகள், நாவல்கள், கட்டுரைகள், கவிதைகள் படைத்துள்ளார்.
# சி. சொக்கலிங்கம்

## நாவல்கள்

- மனவீணை - 1990
- கோவில் முழுவதும் கண்டேன் - 1984
- குழலி - 1988
- பேசும் ஊமைகள் - 1991
# சி. சொக்கலிங்கம்

## சிறுகதைத் தொகுப்புகள்

- துணை - 1982
- உன்னையன்று கேட்பேன் - 1986
# சி. சொக்கலிங்கம்

## கட்டுரை நூல்கள்

- இந்தப் பயணம் தொடரும் - 1985
- மனதுக்கினிய சைவ சமயம் - 1987
# சி. சொக்கலிங்கம்

## கவிதை நூல்

- நிலவொளி மலர்கள்
# சி. சொக்கலிங்கம்

## தொடர்கதைகள்

- இவர்கள் வித்தியாசமானவர்கள் - 1990
- சுவர் - 1992
# சி. சொக்கலிங்கம்

## பரிசும் பாராட்டும்

- இவரது 'மண வீணை' நூல், சென்னைத் தமிழ் வளர்ச்சி மன்றத்தால் சிறந்த நாவலாக பரிசு பெற்றது (1992).
- மலேசியத் தமிழ் எழுத்தாளர் சங்கம், சிறந்த சிறுகதை எழுத்தாளருக்கான பரிசும் மாராட்டும் வழங்கி சிறப்பித்தது (1990).
- மருத்துவ மாணிக்கம் (1986)
- இலக்கியச் செம்மல்'
- 'எழுத்து வேந்தன்' (1990, 1992)
- மலேசியத் தமிழ் எழுத்துலகம் தளத்தில் டாக்டர். சி. சொக்கலிங்கம் பக்கம்
# வீ. செல்வராஜ்

**வீ. செல்வராஜ்** (பிறப்பு: மே 16 1935, இறப்பு: மே 31 2000, மலேசியாவில் மூத்த எழுத்தாளர்களுள் ஒருவராவரான இவர் மலேசியா எழுத்தாளர்களுக்காக பல நல்ல காரியங்களைச் செய்தவராக இனங்காட்டப்படுகின்றார். யாராவது புத்தகங்கள் வெளியிட்டால், உடனை தொடர்பு கொண்டு பாரி புத்தக விற்பனை மையத்துக்கு இருபது புத்தகங்களை பெற்றுக்கொள்வார். தேசிய நூலகத்துக்கு ஐந்து புத்தகங்கள், மலாயா பல்கலைக்கழகத்திற்குப் பத்துப் புத்தகங்கள் கொடுக்க ஏற்பாடு செய்வார்.
# வீ. செல்வராஜ்

## புத்தக வெளியீடு

வீ. செல்வராஜ் பதினேழு புத்தகங்களை வெளியிட்டுள்ளார். இவற்றில், ஆறு புத்தகங்கள், 1988- 1998 ஆம் ஆண்டுவரை, அந்தந்த ஆண்டுகளில் பிற எழுத்தாளர்கள் எழுதிய மிகச் சிறந்த படைப்புகளைத் தேர்ந்தெடுத்து, டாக்டர். இரா. தண்டாயுதம் நினைவிலக்கியப் பேரவையின் கீழ் 'மலேசியத் தமிழ் இலக்கியம்' என்ற நூலாக்கி வெளியிட்டிருக்கிறார். இதில் சிறுகதைகள், மரபுக்கவிதைகள், புதுக்கவிதைகள், நாவல்கள் இடம் பெற்றுள்ளன.
# வீ. செல்வராஜ்

## சிறந்த படைப்புகள்

ஒவ்வொரு ஆண்டும் மலேசியத் தமிழ் இலக்கிய உலகில் வெளியாகும் படைப்புகளில் சிறந்தவற்றைத் தேர்ந்தெடுத்து அவற்றை 'மலேசியத் தமிழ் இலக்கியம்' என்ற தலைப்பில் தனது சொந்த செலவில் தொகுத்து கடந்த பத்து ஆண்டுகளாக சீரிய முறையில் தமிழ்த்தொண்டாக செய்து வந்திருக்கின்றார்.
# வீ. செல்வராஜ்

## வெளியிடப்பட்ட நூல்கள்

- சில உண்மைகள்
- ஓர் இலட்சியவாதி ஓர் அரசியல்வாதி
- நின்றதுபோல் நின்றனையே நெடுந்தூரம் சென்றனையே
- திருக்கோயில் வழிபாடு
- கருவைத்தேடி
- ஒரு வித்தியாசமான பார்வை
- மகாபாரத மணித்துளிகள்
- மலேசியத் தமிழ் இலக்கியம் 1988
- மலேசியத் தமிழ் இலக்கியம் 1989/90
- மலேசியத் தமிழ் இலக்கியம் 1991/92
- மலேசியத் தமிழ் இலக்கியம் 1993/94
- மலேசியத் தமிழ் இலக்கியம் 1995/96
- ஞானவித்து
- தனியொருவன்
- ஒரு பத்திரிக்கையாளனின் பார்வையில்
- பிரதமர் ஆடினால்.
- மலேசியத்தமிழ் இலக்கியம் 1999 (அவரது இறுதி முயற்சி)
- மலேசியத் தமிழ் எழுத்துலகம் தளத்தில் வீ. செல்வராஜ் பக்கம்
# நிர்மலா பெருமாள்

**நிர்மலா பெருமாள்** மலேசியாவில் எழுத்தாளர்களுள் ஒருவராவார். ஒரு பள்ளி ஆசிரியை. மூன்று பெண் மக்களுக்கு தாயான இவர், தமிழ் இளைஞர் மணிமன்ற உறுப்பினராக பல சமூக பணிகளில் ஈடுபட்டு வருகின்றார்.
# நிர்மலா பெருமாள்

## எழுத்துத் துறை ஈடுபாடு

1970 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# நிர்மலா பெருமாள்

## இவரது நூல்கள்

- நெருப்பு நிலவு
- மலரட்டும் மனித நேயங்கள்
- வரலாற்றுக்குள் ஒரு வரி
- குயில் கூவி துயில் எழுப்ப
- தண்ணீரை ஈர்க்காத தாமரை
# நிர்மலா பெருமாள்

## இவரது வரவேற்புப் பெற்ற சிறுகதைகள்

- அவள் அழமாட்டாள்
- ஆலய புறாக்கள்
- ஆண் மனதின் ஆழம்
- கசந்து போன மருந்து
# நிர்மலா பெருமாள்

## வரவேற்புப் பெற்ற வானொலி நாடகங்கள்

- மனதில் உறுதி வேண்டும்
- வாழ்ந்த வரைக்கும்
- அர்த்தங்கள் அற்பங்களானால்
# நிர்மலா பெருமாள்

## வரவேற்புப் பெற்ற கவிதைகள்

- நியாயத் தராசு நேராக இருக்கட்டும்
- விறகு வெட்டி
- மானம் விமானம் ஏறுதய்யோ
- சித்திரையில் ஒரு முத்திரை
- மந்திரிக்கோர் மந்திரி
- ராகங்கள் தொடரட்டும்
- பெண்ணல்ல கண்ணா உன்னைப்பெற்றவள்
- கோரிக்கையற்ற கூட்டமா?
- மலரட்டும் மனித நேயங்கள்
- சிதறிய சலங்கைகள்
# நிர்மலா பெருமாள்

## பரிசுகள்

இவரது படைப்புக்கள் தேசிய நிலையில் பல பரிசுகளை வென்றுள்ளன.
- மலேசியத் தமிழ் எழுத்துலகம் தளத்தில் நிர்மலா பெருமாள் பக்கம்
# கிறிஸ் டவாரே

**கிறிஸ் டவாரே** (*Chris Tavaré*, பிறப்பு: அக்டோபர் 27 1954), இங்கிலாந்து அணியின் துடுப்பாட்டக்காரர் ஆவார். இவர் 31 தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளி லும் 431 முதல்தர துடுப்பாட்டப் போட்டிகளிலும், 399ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1980 - 1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நேசமணி ஜோன்

**நேசமணி ஜோன்** (பிறப்பு: டிசம்பர் 9, 1943) மலேசியாவில் எழுத்தாளர்களுள் ஒருவர் ஆவார். இவர் மலாக்கா தமிழர் சங்கத்தில் மாதர் பகுதித் தலைவியும், மலாக்கா பயனீட்டாளர் சங்கத்தில் செயற்குழு உறுப்பினரும், கிறிஸ்த்துவ தமிழ் சபையின் வட்டாரத் தலைவியும், மலாக்கா சிலம்பக் கழகத்தின் ஆலோசகருமாவார்.
# நேசமணி ஜோன்

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் இலக்கியத் துறையில் ஈடுபட்டு வருகின்றார். பெரும்பாலும் சிறுகதைகள், தொடர்கதைகள், ஆன்மீக மற்றும் தன்முனைப்புக் கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# நேசமணி ஜோன்

## பரிசில்களும் விருதுகளும்

- எழுத்துப் பணிக்குப் பல மேடைகளில் பல பரிசுகள் பெற்றுள்ளார்.
- டத்தோ பத்மநாதன் இலக்கிய விருது பெற்றுள்ளார் (1990)
- மலேசியத் தமிழ் எழுத்துலகம் தளத்தில் நேசமணி ஜோன் பக்கம்
# ஜார்ஜ் ஸ்ட்ரீட்

**ஜார்ஜ் ஸ்ட்ரீட்** (*George Street*, பிறப்பு: திசம்பர் 6 1889), இறப்பு: ஏப்ரல் 24 1924), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 197 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹார்பட் ஸ்ரூட்விக்

**ஹெர்பெர்ட் ஸ்ரூட்விக்** (*Herbert Strudwick*, பிறப்பு: சனவரி 28 1880), இறப்பு: பிப்ரவரி 14 1970), இங்கிலாந்து அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும் 674 முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 - 1926 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாள்ஸ் ஸ்டட்

**சாள்ஸ் ஸ்டட்** (*Charles Studd*, பிறப்பு: திசம்பர் 2 1860), இறப்பு: சூலை 16 1931), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் 99 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் ஸ்டட்

**ஜார்ஜ் ஸ்டட்** (*George Studd*, பிறப்பு: அக்டோபர் 20 1859, இறப்பு: பிப்ரவரி 13 1945), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் 87 முதல்தர துடுப்பாட்டப் போட்டிகளிலும் கலந்து கொண்டுள்ளார். 1882 - 1883 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.